## Rješenje o povlačenju dionica zatvorenog investicijskog fonda Velebit d.d. Dalbank Investu d.o.o. iz Zagreba

### NN 165/2003 (20.10.2003.), Rješenje o povlačenju dionica zatvorenog investicijskog fonda Velebit d.d. Dalbank Investu d.o.o. iz Zagreba

# Komisija za vrijednosne papire Republike Hrvatske

2393

Komisija za vrijednosne papire
Republike Hrvatske po službenoj dužnosti a na temelju odredbi članka 12. stavka
1. točaka 3, 4. i 6. i članka 15. Zakona o tržištu vrijednosnih papira
(»Narodne novine« br. 84/02) i članka 53. i 54. Zakona o investicijskim fondovima
(»Narodne novine« br. 107/95, 12/96 i 114/01), na sjednici održanoj 7.
listopada 2003. godine, donijela je

## RJEŠENJE

1.
Nalaže se društvu za upravljanje fondovima Dalbank invest d.o.o. Zagreb, Divka
Budaka 1d (dalje: Društvo) da povlačenje dionica fonda VELEBIT, zatvoreni
investicijski fond, d.d. (dalje: Fond), određeno Odlukom o smanjenju temeljnog
kapitala i o izmjeni Statuta koju je Skupština Fonda donijela 25. kolovoza
2003. godine i koja je upisana u sudski registar Trgovačkog suda u Zagrebu 1.
rujna 2003. godine pod poslovnim brojem Tt-03/7429-2 (dalje: Odluka), provede
na sljedeći način:

a)
na dan povlačenja dionica određen Odlukom povuče 80% dionica svakog dioničara
koji je u roku iz točke VI.(2) Odluke podnio valjani zahtjev za povlačenje dionica,
u skladu s točkama IV.(3) i IV.(4) Odluke;

b)
dioničarima koji u roku iz točke VI.(2) Odluke ne podnesu zahtjev za povlačenje
dionica, a na zadnji dan tog roka (9. listopada 2003. godine) na svom računu
vrijednosnih papira kod Središnje depozitarne agencije imaju ubilježene dionice
Fonda, omogući podnošenje zahtjeva za povlačenje dionica u dodatnom roku od 6
mjeseci od dana isteka roka iz točke VI.(2) Odluke, ali samo u odnosu na
najviše onoliko dionica Fonda koliko taj dioničar ima na svom računu zaključno
na dan 9. listopada 2003. godine (s tim da ti dioničari imaju pravo da bude
povučeno najviše onoliko njihovih dionica koliko bi bilo povučeno da su zahtjev
za povlačenje dionica podnijeli na zadnji dan roka iz točke VI.(2) Odluke);

c)
ostatak dionica, za koje su zahtjevi za povlačenje dionica podneseni u roku iz
točke VI.(2) Odluke ili budu podneseni u skladu s točkom 1.b) izreke ovoga
Rješenja, povuče na dan 15. travnja 2004. godine;

d)
na prikladan način putem sredstava javnog priopćavanja objavi informaciju o
dodatnom roku za podnošenje zahtjeva za povlačenje dionica.

2.
Nalaže se Središnjoj depozitarnoj agenciji da ostatak dionica Fonda, za koje u
roku iz točke VI.(2) Odluke budu podneseni zahtjevi za povlačenje dionica a
sukladno ovom Rješenju ne budu povučene na dan povlačenja dionica određen
Odlukom (točka 1.a) izreke ovoga Rješenja), zadrži na računima vrijednosnih
papira na istoj (rezerviranoj) poziciji do povlačenja dionica u skladu s točkom
1.c) ovoga Rješenja ili do drugačijeg zahtjeva dioničara.

3.
Sredstvima Fonda potrebnim za isplate dioničarima iz točke 1.b) izreke ovoga
Rješenja Društvo može raspolagati samo na način da ih ulaže u državne obveznice
Republike Hrvatske ili da ih drži kao novčane depozite.

4.
Izreka ovoga Rješenja objaviti će se u »Narodnim novinama«.

Klasa:
UP/I-450-08/03-02/298
Urbroj: 567-02/03-07
Zagreb, 7. listopada 2003.

Predsjednik
Komisije
**Miljenko Fičor,** v. r.

if !supportEmptyParas endif

Rješenje, NN 165/2003-2393